Дамян Дамянов
Двайсетачка във джоба си крия…

chitanka.info

Двайсетачка във джоба си крия

и какво по-напред — не, не знам…

Една малка бутилка ракия

или — хляб с двайсет грама салам?

Май — ракия… Без нея не мога.

Ще я глътна на екс и фасон

ще направя на господа бога.

И с ритник от небесния трон

ще го смъкна, та сам да отсъди

що за свят сътворил е без свян…

Ох, добре е сам господ да бъдеш

за един час, макар и пиян.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.